《龙山会·佳节明朝九》
宋代·赵以夫

佳节明朝九。彩舫凌虚，共醉西风酒。湖光蓝滴透。云浪碎、巧学波纹吹皱。碧落杳无边，但玉削，千峰寒瘦。留连久，秋容似洗，月华如昼。回头南楚东徐，暝霭苍烟，处处空刁斗。山公今健否。功名事、付与年时交旧。白发苦欺人，尚堪插、黄花盈首。归去也、东篱好在，觅渊明友。

作者简介：赵以夫(1189－1256)，字用父，号虚斋，福建省福州府长乐县（今福建省福州市长乐区）人。南宋嘉定十年(1217)进士。历知邵武军、漳州，皆有治绩。嘉熙初(1237)，为枢密都承旨兼国史院编修官。二年，知庆元府兼沿海制置副使，四年，复除枢密都承旨，淳祐五年(1245)，出知建康府，七年，知平江府。以资政殿学士致仕。有《虚斋乐府》。